OpenLLM-France/wikimedia huggingface dataset:
# Traci Lords

Traci Lords, benetako izenez Nora Louise Kuzma, (Steubenville, Ohio, 1968ko maiatzaren 7a) estatubatuar aktore porno ohia da. Bere ibilbide osoan adingabea zenez, eskandalu handi bat piztu zuen porno munduan eta Penthouse aldizkarian. Gero, B-mailako eta telefilmak egin ditu eta baita abeslari bilakatu ere.

## Erreferentziak

* ↑ Grand jury indicts three in Lords case | Archives | Chron.com - Houston Chronicle. Chron.com.

## Kanpo estekak

* Webgune ofiziala
* Datuak: Q233118
* Multimedia: Traci Lords / Q233118
# Track & Field (bideo-jokoa)

Track & Field, Europan eta Japonian Hyper Olympic (japonieraz: ハイパーオリンピック, Haipā Orinpikku) deitua, 1984ko Konamik egindako bideo-jokoa da. Arkade hau 1984ko Olinpiar Jokoen produktu ofiziala izan zen.
Joko-sistema botoiak azkar eta intuitiboki sakatzean datza ("botoiak txikitzea" edo button bashing ere esaten zaio), proba bakoitzaren arabera, marka bat gainditu eta beste kirol batera joateko. Jokatzeko modu hori jokalarien artean ezartzea lortu zen, eta Olinpiar Jokoetan eta kirol-probetan oinarritutako beste joko batzuetan imitatu zen.

## Ekitaldiak

"Track & Field" -en sei ekitaldi daude:
* 100 metroko lasterketa: azkar egin korrika botoiak sakatuz. Hiru irteera faltsu egiten dituzten edo denbora amaitu baino lehen helmugara iristen ez diren jokalariak deskalifikatzen ditu.
* Luzera-jauzia: korrika eta salto egitea une egokian. Faltatzat hartuko da oso berandu jauzi egiten badu, zoladurara erortzen bada edo hondar-kaxarekin estropezu egiten badu. Sakatu jauzirako botoia angelua doitzeko. Jauziaren distantzia kalkulatzen du eta ezarritako distantzia gainditzen ez duten jokalariak deskalifikatzen ditu. 3 saiakera baino ezin dira egin.
* Xabalina jaurtiketa: une egokian korrika egitea eta jaurtitzea. Jaurtiketaren distantzia kalkulatzen da. Baliteke gauza arraroak erortzea, altuera handiegian jaurtiz gero. Luzera jauziaren antzera, 3 saiakera baino ezin dira egin.
* 110 metroko hesi-lasterketa: korrika egin eta hesiak saltatu. Jokalariak hesi bat salto egin gabe jotzen badu, zorabiatuta geratuko da eta denbora asko beharko du osatzeko. 100 metroko lasterketetan bezala, 3 irteera faltsu baino ez dira baimentzen.
* Mailu-jaurtiketa: jaurtitzailea biraraztea, korrika egiteko botoiak sakatuz, eta mailua une egokian jaurtitzea. Faltatzat hartuko da mailuak hormak kolpatzen baditu edo baimendutako eremuaren mugetatik kanpo erortzen bada. Luzera jauzia eta xabalina bezala, 3 saiakera baino ez dira baimentzen.
* Gorako jauzia: korrika egin eta botoiari une egokian eragitea. Airean dagoenean, botoiak presionatu daitezke korrika egiteko eta altuera gehiago irabazteko. 3 hutsegite bakarrik egin daitezke. 3. hutsegitearen ondoren lortutako altuera kalkulatzen da, eta baimendutako altuera gainditzen ez duten jokalariak deskalifikatzen ditu.

## Kanpo estekak

* Datuak: Q1630875
# Tractatus Coislinianus

Tractatus Coislinianus Antzinako Greziaren eskuizkribua da. Aristotelesen Poetikaren tradizioan (Estagira, Mazedonia, K.a. 384 - Kaltzis, Eubea, K.a. 322) komediaren inguruko teoria zirriborratu zuen.

## Historia

Tractatus honen jatorriaz ez dakigu asko. Jakin badakigu X. mendean Athos mendian dagoen Laura Handiaren monasterioan zegoela. 1643an Atanasio H-Rhetor-ek Zipretik Seguier de Coislin Frantziako Kantzelerrari bidali zion. Ikasketa klasikoetan espezialista zen J. A. Cramer-ek irakurri zuenean haren edukiarekin zur eta lur gelditu zen; haren ustez Aristoteles testuen komentarista batena zen eta greziarraren poetikan dagoen hutsunea (galdu baitzen) aztertzen zuela. Cramerrek testua 1839an argitaratu zuen. XX. mendean Richard Jankok galdutako Poetikaren oharrak izan daitezkeela aldarrikatu du baita ere. Nesselrath ikerlariak, bestetik, geroago egindako lana dela defenditu du, ziur Aristotelesen jarraitzaile batena, esaterako Teofrasto.
Eskuizkribua gaur egun Parisko Bibliothèque Nationalean dago gordeta, "Coislinianus 120" izenarekin.

## Edukia

Tractatus liburuak zera dio: komediak barrea eta plazerra sorarazten du, beraz, emozioen depurazioa eragiten du, katarsia. Zentzu horretan Aristotelesen Poetikaren teoria jarraitzen du. Ondoren, barrea eragiteko erabil daitezkeen moduak azaltzen ditu eta katarsia nola eragin behar den.

## Umberto Eco

Bere eleberri ospetsuena, Il nome della rosa, Aristotelesn galdutako testu horri buruzkoa da.

## Kanpo loturak

* (Ingelesez):Lane Cooperren bertsioa.
* (Gaztelaniaz):CICen artikulua, Lane Cooperren itzulpena.
* Datuak: Q476838
# Tour Europe

Tour Europe (euskaraz: "Europe dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 1969an eraiki zen eta 99 metro zituen.
Dorre hau 2002an berritu zuten.
2019ko urritik, EDFren filiala den DALKIAren egoitza nagusia da.

## Erreferentziak

* ↑ (Frantsesez)Tour Europe
* ↑ (Frantsesez)Le nouveau siège de Dalkia ira dans la tour Europe

## Kanpo estekak

* (Frantsesez) Eraikinaren Tour Europe
* Datuak: Q3533074
# Tour First

Tour First (euskaraz: "First dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 1972an eraiki zen eta 159 metro zituen.
2007tik 2011ra eraikina erabat berritu zen, kristalezko fatxada berria eta solairu gehiago eraikiz. 2009tik Frantziako eraikinik garaiena da. Dorrearen diseinu berria Kohn Pedersen Fox Associates arkitekto taldeak egin zuen.

## Aurreko izenak

* Tour UAP, 1974tik 1998ra
* Tour AXA, 1998tik 2007ra

## Kanpo estekak

* (Ingelesez) Eraikinaren fitxa CTBUHre webgunean.
* Datuak: Q1509747
* Multimedia: Tour First / Q1509747
# Tour Franklin

Tour Franklin (euskaraz: "Franklin dorrea"), Frantziako Puteaux hiriko La Défense finantza barrutian dagoen bulego eraikin bat da. Jatorrizko etxeorratza 1972an eraiki zen eta 116 metro zituen. Bere diseinua dorre txikiago bat handiago batean bateratzean datza.

## Erreferentziak

* ↑ (Frantsesez)Tour Franklin

## Kanpo estekak

* (Frantsesez) Tour Franklin
* Datuak: Q3533093
# Tour France

    Ez nahasi Frantziako Tourrarekin.
Tour France, Frantziako Puteaux hiriko La Défense finantza barrutian dagoen etxebizitza eraikin bat da.
Tour Défense 2000ren ondoren, Tour France dorrea Île-de-Franceko etxebizitza eraikinik altuena da.

## Bizilagun ospetsuak

Eraikitzerakoan, Gilbert Bécaud abeslariak bere piano handia jarri zuen garabi batez goiko solairuan, teilatua eraiki aurretik, plataformara igoeran berak lagunduta.

## Erreferentziak

* ↑ (Frantsesez)Vente immobilier de luxe Hauts-de-Seine
* ↑ (Frantsesez)EXCLU – Gilbert Bécaud : 15 ans après sa mort, sa fille se souvient d'un papa survolté

## Kanpo estekak

* (Frantsesez) Tour France
* Datuak: Q3090121
* Multimedia: Tour France / Q3090121
# Tour Gambetta

Tour Gambetta (euskaraz: "Gambetta dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 1975an eraiki zen eta 104 metro zituen.
Dorreak 304 etxebizitza ditu. Arkitektoek altuerak eta bolumenak aldatzen saiatu ziren, eraikin hori behatzen duen angeluaren arabera.

## Aurreko izenak

* Tour CH2

## Erreferentziak

* ↑ (Frantsesez)Tour Gambetta
* ↑ (Frantsesez)Tour Gambetta

## Kanpo estekak

* (Frantsesez) Tour Gambetta
* Datuak: Q3533092
* Multimedia: Tour Gambetta / Q3533092
# Tour Granite

Tour Granite (euskaraz: "Granite dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 2008an eraiki zen eta 184 metro zituen.
Tour Granite eraikuntza Société Générale banku konpainiak enkargatu zuen. Tours Société Générale-ren osagarri gisa eraiki zen, bulegoko lan eremua konpainiaren beharretarako nahikoa ez zelako.

## Erreferentziak

* ↑ (Frantsesez)Tour Granite
* ↑ (Frantsesez)Les salariés de la Société Générale emménagent dans la tour Granite

## Kanpo estekak

* (Frantsesez) Tour Granite
* Datuak: Q666483
# Tour Europlaza

Tour Europlaza (euskaraz: "Europlaza dorrea"), Frantziako Courbevoie hiriko La Défense finantza barrutian dagoen bulego eraikin bat da. Jatorrizko etxeorratza 1972an eraiki zen eta 135 metro zituen.
2019an Europlaza dorreak dozena bat maizter zituen, besteak beste, Mymoneybank, Galderma, Heinz, BforBank, Robert Half, Gas Natural Fenosa eta KPMG abokatuak.

## Erreferentziak

* ↑ (Frantsesez)Europlaza
* ↑ (Frantsesez)CeGeREAL, le propriétaire de la tour Europlaza affiche de solides résultats

## Kanpo estekak

* (Frantsesez) Tour Europlaza
* Datuak: Q3533084
# Tour Exaltis

Tour Exaltis (euskaraz: "Exaltis dorrea"), Frantziako Puteaux hiriko La Défense finantza barrutian dagoen bulego eraikin bat da. Jatorrizko etxeorratza 2006an eraiki zen eta 72 metro zituen.
2006ko urriaren hasieran, "Mazars Paris" egoitza nagusia (1.200 langile) Exaltis dorreko 12 solairuetara aldatu zen. CORIOk Parisko agentzia solairu batean sortu du.

## Erreferentziak

* ↑ (Frantsesez)Exaltis, dernière née des tours de La Défense
* ↑ (Frantsesez)Mazars reprend un étage dans la tour Exaltis

## Kanpo estekak

* (Frantsesez) Eraikinaren Tour Exaltis
* Datuak: Q3533079
# Tenporizadore

Tenporizadorea denbora-tarte zehatzak neurtzeko erloju-mota berezia da. Bi motatakoak daude: zerotik aurrerako kontaketa egiten dutenak eta alderantzizkoak, atzeranzkoa egiten dutenak.
Tenporizadore gehienek programatutako denbora-tartea iraungitakoan seinale bat ematen dute, dela ikusizkoa, dela entzunezkoa.
Horrez gain, badira denbora-tarte jakin bat igaro ostean etengailu bat aktibatzen duten mekanismoak, denborazko etengailu deritzenak. Horiei ere tenporizadore esaten zaie sarri.

## Ikus, gainera

* Denborazko etengailu

## Kanpo estekak

* Datuak: Q186612
* Multimedia: Timers / Q186612
# Tenpora (musika taldea)

Tenpora 2013an Tolosan sortutako pop eta jazz taldea da.

## Kideak

* Elene Arandia
* Juantxo Zeberio
* Beñat Barandiaran
* Itsaso Etxebeste
* Hasier Oleaga

## Diskografia

* Tenpora (2014, autoekoizpena) - 6 abesti
* Mundu berria (2015, autoekoizpena)
* Itzulika (2017, autoekoizpena)

## Erreferentziak

* ↑ Mundu berria. (Noiz kontsultatua: 2017-10-09).

## Kanpo estekak

* Datuak: Q61361754
# Tenporak

Tenporak kristau liturgia egutegiko aldiak dira, urtaro bakoitzaren hasieran, bereziki otoitz eta penitentziarako. Tradizionalki, egun hauetako eguraldia urtaroko eguraldia iragartzeko erabili izan da herri meteorologian. Epe luzerako eguraldia iragartzeko herri metodoa da.

## Izena

Jatorriz, tenporak latinezko Tempora hitzetik dator, tempus hitzaren plurala denbora edo aroa esan nahi duena. Jatorriz paganoak izanik Elizak tenporak hartu zituen bazkoaldiak egiteko, urtaro bakoitzaren hasiera eta bukaera ziren eta. Horrexegatik, Kalisto I.a aita sainduak Quatrotemporas sortu zituen penitentzia eta baraua egiteko.

## Noiz

Antzinako tenporak zein Quatrotemporas aste bereko hiru egun daramatzate: eguaztena, barikua eta zapatua. Urtaro bakoitzak bere tenporak ditu:
* Udaberrikoak garizumaren bigarren astea izan ohi dira.
* Udakoak Mendekostetik lehenengo astea dira edo Mendekostetik zortzi egunetara.
* Udazkenekoak irailean izan ohi dira, mahats-biltzearekin lotura dutelako, irailaren 14tik hurrengo eguaztenean.
* Negukoak abenduan izan ohi dira, abendualdirekin lotura dutelako, abenduaren 13tik hurrengo eguaztenean.
Irailaren 14 edo abenduaren 13 eguaztena bada, hurrengo asterako uzten da.
Beste batzuen arabera, tenporetako eguaztena, barikua eta zapatua beti “garizumaren lehenengo astea, Mendekostearen astea, irailaren hirugarren astea eta abenduaren hirugarrena” direla.

## Eguraldiaren iragarpenerako fidagarritasuna

Ez dago oinarri zientifikorik tenporek eguraldia iragartzeko baliozkoak direla baieztatzean. Epe luzeko iragarpenak egitea ia ezinezkoa izateaz gain, tenporen egunak ere aldakorrak dira, egutegi liturgikoan oinarrituta eta, lekuan leku, aldakorrak. Euskal Herrian, Pello Zabalak horiekiko interesa atxikitzen lagundu du. Jazinto Sagarna Gorbeiako artzainaren eta Miel Sukuntzaren iragarpenak famatuak izan dira eta egunkari askotan argitaratuak izan dira.

## Erreferentziak

* ↑ «Sobre témporas y predicciones. El Correo» www.elcorreo.com (Noiz kontsultatua: 2021-02-28).

## Kanpo estekak

* Pello Zabalaren Baserriko meteorologia
* (Gaztelaniaz) Herriko meteorologia
* Datuak: Q142954
# Tenpluen ibilbidea

Ruta de los Templos Melillako (Espainia) ibilbide turistiko bat da, eta hiriko lau tenplu nagusiak bisitatzea barne hartzen du. Ibilbidea Sortzez Garbiaren elizara egindako bisitarekin hasten da. Melillako eliza zaharrena da (1657), erromaniko berantiarrekoa eta barnealde barrokokoa, eta aldarean hiriko zaindariaren, Garaipenaren Ama Birjinaren, irudi oso ohoratua dago. Ondoren, turistek Or Zaruah Sinagogara joko dute, 1924ko eraikin modernistara. Bisitatu beharreko hurrengo tenplua Tenplu Hindua da, hau ere eraikin modernista batean kokatua, eta azkenik Meskita Nagusia, 1950ean sortua.

## Historia

Melillako Tenpluen Ibilbidea 2006an sortu zen, Turismo Patronatuaren ekimen gisa, hiriaren garapen ekonomikoari lagunduko zion produktu turistiko baten bila, kanporako proiekzio kultural eta erlijiosoaren bitartez.

## Galeria

* Andre Maria Sortzez Garbiaren eliza.
* Sinagoga Or Zaruah.
* Indiako tenplua.
* Erdiko meskita.

## Ikus, gainera

* Melillako Egiptoar Museoa

## Erreferentziak

* ↑ La Ruta de los Templos y la visita a los colegios, objetivos de la Mesa Interconfesional para visibilizar «la convivencia» en Melilla - MelillaHoy. 2024-01-11.
* ↑ Turismo retoma el domingo día 15 la Ruta de los Templos - MelillaHoy. 2018-04-02.
* ↑ 20minutos. (2007-10-05). «La comunidad hindú reabre su templo después de tres años de reformas» www.20minutos.es - Últimas Noticias.
* ↑ fernandogarcia. (2019-01-26). «Ruta por los templos de Melilla» El Faro de Melilla.

## Kanpo estekak

* Tenpluen ibilbidea melillaturismo.com
* Datuak: Q130361167
# Tenpluaren Mendia

Tenpluaren Mendia juduentzat eta musulmanentzat sakratutzat jotzen den leku erlijiosoa da, 15 hektarea ingurukoa, Jerusalemgo Hiri Zaharrean kokatua. Zabalgunea munduko leku sakratu lehiatuenetako bat da. Gaur egun, Meskiten Zelaiguneak hartzen du Tenpluaren Mendiaren zatirik handiena, Islamaren bi monumentu nagusirekin. Judaismoak dioenez, hor eraiki ziren Jerusalemgo lehen eta bigarren tenpluak, eta hor eraiki beharko litzateke hirugarrena. Ariel Sharonek Meskiten Zabalgunera 2000an egindako bisitak piztu zuen Bigarren Intifada.

## Izenak

Izena israeldarrentzat, Jerusalemgo Tenplua dela eta, הַר הַבַּיִת da (Har Ha-Bayit, lit. «Etxearen Mendia» edo «Tenpluaren Mendia» da; musulmanentzat الحرم الشريف‎‎ (Haram esh-Sharif, lit. «Santutegi Noblea» edo الحرم القدسي الشريف (al-Ḥaram al-Qudsī al-Šarīf, lit. «Jerusalemgo Saantutegi Noblea» da. Judaismoarentzat Moria mendian Isaakek semearen sakrifizioa egin behar zuen tokia zen; musulmanentzat Islameko hirugarren toki sakratuena da.

## Ezaugarriak

Gaur egungo tokia, Herodes Handiaren erregealdian tenplua hedatzeko eraiki zen eustormak (Erosten harresia barne) inguratzen duen plaza laua da. Plaza omeya garaiko hasierako hiru eraikin monumentalek menderatzen dute: [[[Al-Aqsako meskita]], Arrokaren Kupula eta Katearen Kupula, baita lau minarete ere. Harresiek eta Herodesen ateek, bizantziar berantiar eta islamiar garai goiztiarretan egindako gehikuntzekin, mendiaren aldeak zeharkatzen dituzte.
Gaur egun, hamaika atetatik irits daiteke hara, horietako hamar musulmanentzat eta beste bat musulmanak ez direnentzat, eta Israelgo poliziaren guardia-postuak dituzte bakoitzaren inguruan. Indarrean dagoen "statu quo" aren arabera, juduak ezin dira Zelaigunera sartu otoitz egiteko, baina bisitari gisa sar daitezke. Esparrua Jordaniaren zaintzapean dago, baina Israelek kontrolatzen du, eta Jerusalemen gaineko subiranotasunari eusten dio 1967ko Sei Eguneko Gerraz geroztik.

## Erreferentziak

* ↑ https://www.eldiario.es/politica/continua-tension-instalacion-detectores-aqsa_1_3275326.html
* ↑ https://www.lonelyplanet.com/jerusalem/old-city/attractions/temple-mount-al-haram-ash-sharif/a/poi-sig/1443318/1342523
* ↑ https://web.archive.org/web/20190912192649/https://agencias.abc.es/noticia.asp?noticia=2563304&titulo=Al+Malki+dice+que+rezo+del+viernes+en+Al+Aqsa+probar%E1+la+seriedad+de+Israel

## Ikus, gainera

* Al Aksa meskita
* Arrokaren Kupula
* Jerusalemgo tenplua
* Erosten harresia

## Kanpo estekak

* Datuak: Q193163
* Multimedia: Temple Mount / Q193163
# Trintxerpeko Bandera

Trintxerpeko Bandera Illunbe Kirol Elkarteak Pasaiako Badiako uretan antolatzen duen estropada da.

## Historia

1993an hasi zen jokatzen eta bigarren ekitaldia 1995ean izan zuen. 2004ean TKE Ligako bandera zenez leku handiagoa behar zela eta Donostian jokatu zen. 2006tik aurrera KAE Ligarako puntuagarria izan zen.
2015 eta 2020 artean ez zen estropadarik antolatu, Trintxerpek ez baitzuen trainerurik atera. 2021ean trainerua ebrriz uretaratzearekin atera estropadari berrekin zitzaion.

## Palmaresa

| Urtea | Irabazlea | Bigarrena | Hirugarrena |
| 1993 | Ur-Kirolak | Trintxerpe | Koxtape B |
| 1994 | ez zen jokatu |
| 1995 | Trintxerpe | Getaria | Hondarribia B |
| 1996 | Trintxerpe | Donibaneko Arraunlariak | Getaria |
| 1997 | Trintxerpe | Hondarribia B | Zarautz |
| 1998 | Trintxerpe | Arraun Lagunak | Zarautz |
| 1999 | P. Donibane Koxtape | Trintxerpe | San Pedro |
| 2000 | Santiagotarrak | San Pedro | Santurtzi |
| 2001 | Trintxerpe | Pedreña | Ur-Kirolak |
| 2002 | Ur-Kirolak | Ciudad de Santander | Trintxerpe |
| 2004 | Hondarribia | Astillero | Orio |
| 2005 | Astillero | Orio | -- |
| 2006 | San Pedro | Donostia Arraun Lagunak | Getaria |
| 2008 | Astillero | Orio B | La Maruca |
| 2009 | Getxo | Trintxerpe | Santoña |
| 2010 | Camargo | Santurtzi | Zierbena |
| 2011 | Getaria | Busturialdea | Ondarroa |
| 2014 | Getaria | Ondarroa | Lekittarra |
| 2015- 2020 | ez ziren jokatu |
| 2021 | Mutriku | Busturialdea | Portugalete |

## Garaipenak

| Taldea | Garaipenak | Urteak |
| Trintxerpe | 5 | 1995, 1996, 1997, 1998, 2001 |
| Ur-Kirolak | 2 | 1993, 2002 |
| Astillero | 2 | 2005, 2008 |
| Getaria | 2 | 2011, 2014 |
| P. Donibane Koxtape | 1 | 1999 |
| Santiagotarrak | 1 | 2000 |
| Hondarribia | 1 | 2004 |
| San Pedro | 1 | 2006 |
| Getxo | 1 | 2009 |
| Camargo | 1 | 2010 |
| Mutriku | 1 | 2021 |

## Emakumezkoen estropada

Emakumezkoen Gipuzkoako Traineru Ligarako puntuagarria zen estropada izan zen.
| Urtea | Irabazlea | Bigarrena | Hirugarrena |
| 2014 | Zumaia | Hibaika | San Juan |

## Kanpo estekak

* Datuak: Q12268205
# Trio Mandili

Trio Mandili (georgieraz: ტრიო მანდილი) Georgian sorturiko folk talde bat da. Georgiako kantu polifoniko tradizionalak kantatzen dituzte panduri musika tresna erabiliz.

## Ibilbidea

Hasierako partaideak Tatuli Mgeladze, Ana Tschintscharauli eta Schorena Ziskarauli ziren eta "Mandili" Georgiako emakumezkoek erabiltzen duten zapia da. "Apareka" kantu tradizionala abestuz egin zuten bideoak arrakasta handia izan zuen Georgian, bost milioi ikustalditik gora izan baitzituen. Khevsureti eskualdeko abesti tradizionala da, eta hango dialektoan abesturik dago, izan ere partaideetako bi hangoak baitira.
2015ean atera zuten aurreneko diskoa, With love izenekoa eta 2016an diskoa berragitaratu zuten. 2017an Enguro diskoa atera zuten 2017an bertan Eurovision Abesti Lehiaketako Georgiako txapelketan abestu zuten baina 25 taldetatik hamabigarren egin zuten. 2018an atera zuten "Garigeba" abestiaren bideoklipak ere arrakasta handia izan zuen.
Azken urteetan Europako hiri askotan eman dituzte kontzertuak. 2021ean laugarren diskoa atera zuten, Sakartvelo.
Gaur egun hasierako taldekide bakarra dago: Tatuli Mgeladze. Beste biak Tako Tsiklauri eta Mariam Kurasbediani dira.

## Diskografia

* With Love (2015, EL ITALIA)
* With Love (2016, Merlins Orr Records MN 1014LP Yr Alemania)
* Enguro (2017, EL ITALIA)
* Sakartvelo (2021, EL ITALIA)

## Erreferentziak

* ↑ (Frantsesez) Poncet, Guerric. (2017-06-22). «On a retrouvé le Trio Mandili, 100 millions de vues plus tard» Le Point (Noiz kontsultatua: 2020-12-24).
* 1 2 (Ingelesez) «Tamada Travels: Georgia's Instant Singing Stars | Eurasianet» eurasianet.org (Noiz kontsultatua: 2020-12-24).
* ↑ (Frantsesez) «Trio Mandili - With Love» Discogs (Noiz kontsultatua: 2020-12-24).
* ↑ (Frantsesez) «Trio Mandili - Enguro» Discogs (Noiz kontsultatua: 2020-12-24).
* ↑ «Georgian Selection 2017: Trio Mandili - "Me da shen"» Eurovisionworld (Noiz kontsultatua: 2020-12-24).
* ↑ «Trio Mandili - Garigeba - YouTube» www.youtube.com (Noiz kontsultatua: 2020-12-24).

## Kanpo estekak

* Taldearen webgune ofiziala
* Datuak: Q24914895
# Trintxa

Trintxa, arotzgintzan erabiltzen den mozketa askeko esku tresna bat da. 4 eta 40 milimetro arteko zabalera duen burdin altzairuztatuko orri batetaz osatua dago, alaka batek eratutako aho batekin eta zurezko kirtenarekin. Kirtenetik ahora duen neurria, 20 zentimetro ingurukoa da. Ahoaren angelua, 25 eta 40º bitartean dago, landu beharreko zuraren arabera: zur biguna, angelu txikiagoa, zur gogorra, angelu handiagoa.
Trintxak, mozketak, koskak, beheraguneak eta zurean gainerliebeko lan artisau artistikoak egiteko diseinatzen dira. Eskuen indarrarekin edo zurezko mailu baten laguntzarekin lantzen duena, trintxaren buruan jotzen duena.
# Trintxerpe (itsasontzia)

Trintxerpe arrantzurako motordun eta burdinazko oskoldun binakakoa izan zen, Francisco Andonaegi Garmendia pasaitarrarena. Pasaian Victorio Luzuriagak eraiki zuen. Lan garrantzitsua egin zuen Gipuzkoaren ebakuazioan. Abenduan Eusko Itsas Gudarosteak hartu zuen ontzia bere ardurapean eta Baiona eta Bilbo arteko irrati bidezko loturarako erabili zuen. Lan hori abendu erdialdera utzi eta berriz ere arrantzuan hasi zen. Bilbo ebakuatzerakoan Santanderrera joan zen eta ondoren Frantziara. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363244
# Trio Bulgarka

Trio Bulgarka Bulgariako ahots-taldea izan zen, 1970eko hamarkadan sortutakoa. Bertoko musika tradizionala abesten zuten. Kate Bush edota Kepa Junkera bezalako musikariekin aritu ziren.

## Diskografia

* "Трио Българка / Bulgarka Folk Trio" ‎(1985)
* "Заплакала е Гората" (1988)
* "Вокално Tрио Българка = Bulgarka Vocal Trio" (1989)

## Kanpo estekak

* Datuak: Q3139087
# Trintxerpe Kirol Elkartea

Trintxerpe Kirol Elkartea Pasaiako futbol taldea da, Trintxerpen egoitza duena. 1927an sortua, gaur egun Gipuzkoako Erregional Preferentean jokatzen du.

## Historia

1926an Trintxerpeko Cosmopolita de Oleta eta Stadium taldeek bat egin zuten eta Pasaitarra sortu zen. Lehenengo denboraldian junior mailako txapelketa irabazi zuen. Pasaian bazen ordea Unión Pasaitarra izeneko beste talde bat, eta horregatik 1927an taldea Club Deportivo Trincherpe izenarekin birsortu zuten.

## Datuak

2020-21 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Hirugarren Mailan: 0

### Azken urteak
## Palmaresa

* Gipuzkoako Erregional Preferentea (2): 1986, 1990

## Kanpo estekak

* Datuak: Q31187826
# Trinwillershagen

Trinwillershagen Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.159 biztanle zituen, 34,32 kilometro koadroko azaleran..

## Kanpo estekak

* Datuak: Q667494
* Multimedia: Trinwillershagen / Q667494
# Tepecoacuilco de Trujano (udalerria)

Tepecoacuilco de Trujano Mexikoko udalerri bat da. Guerrero estatuan kokatua dago. 2010ean 30.470 biztanle zituen 850,79 km²ko azaleran. Herriburua [[Tepecoacuilco de Trujano (Tepecoacuilco de Trujano)|Tepecoacuilco de Trujano]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q796311
* Multimedia: Tepecoacuilco de Trujano Municipality / Q796311